CELEX: 32020R1370
Language: lv
Date: 2020-10-01 00:00:00
Title: Komisijas Īstenošanas regula (ES) 2020/1370 (2020. gada 1. oktobris) par atļauju lantanīda citrāta preparātu izmantot par barības piedevu atšķirtiem sivēniem (atļaujas turētājs: Treibacher Industrie AG) (Dokuments attiecas uz EEZ)

2.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/5
               
            
         KOMISIJAS ĪSTENOŠANAS REGULA (ES) 2020/1370
         (2020. gada 1. oktobris)
         par atļauju lantanīda citrāta preparātu izmantot par barības piedevu atšķirtiem sivēniem (atļaujas turētājs: Treibacher Industrie AG)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot lantanīda citrāta preparātu. Pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju lantanīda citrāta preparātu izmantot par barības piedevu atšķirtiem sivēniem, to klasificējot piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2013. gada 16. aprīļa (2), 2016. gada 20. aprīļa (3) un 2019. gada 12. novembra (4) atzinumos ir secinājusi, ka ar piedāvātajiem lietošanas nosacījumiem lantanīda citrāta preparāts nelabvēlīgi neietekmē ne dzīvnieku veselību, ne patērētāju drošību, ne vidi. Iestāde arī secināja: dati par akūtu toksicitāti elpošanas orgāniem liecina, ka putekļu toksicitāte ir zema, tomēr būtu jāizvairās no ilgstošas vai atkārtotas eksponētības piedevai. Tāpēc Komisija uzskata, ka būtu jāveic attiecīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde turklāt secināja, ka piedeva var iedarbīgi uzlabot atšķirtu sivēnu augšanu. Iestāde uzskata, ka nav vajadzības noteikt īpašas prasības uzraudzībai pēc laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     Lantanīda citrāta preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā specificēts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “gremošanas veicinātāji”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 1. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2013; 11(5):3206.
         
            (3)  EFSA Journal 2016; 14(5):4477.
         
            (4)  EFSA Journal 2019; 17(12):5912.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Atļaujas turētāja nosaukums
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           mg piedevas uz kg kompleksās barības ar mitruma saturu 12 %
                        
                     
                  
                        
                           Kategorija: zootehniskās piedevas. Funkcionālā grupa: citas zootehniskās piedevas (rezultātu parametru uzlabošana)
                        
                     
                  
                        4d21
                     
                     
                        Treibacher Industrie AG
                     
                     
                        Lantanīda citrāts
                     
                     
                        
                           
                              Piedevas sastāvs
                           
                        
                        Lantanīda citrāta preparāts, kurā ir:
                        lantanīda citrāts ≥ 65 %
                        nātrijs 8–12 %
                        hlorīds 8–12 %
                        ūdens < 10 %
                        Cietā veidā
                     
                     
                        Atšķirti sivēni
                     
                     
                        —
                     
                     
                        250
                     
                     
                        250
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret karstumapstrādi.
                                 
                              
                                    2.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, ko varētu radīt minētās piedevas un premiksu lietošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, arī ādas, acu un elpceļu aizsarglīdzekļus.
                                 
                              
                     
                        
                           22.10.2030.
                        
                     
                  
                        
                           
                              Aktīvās vielas raksturojums
                           
                        
                        Lantanīda citrāts
                        Lantāns 8,5 ± 0,9 %
                        Ķīmiskā formula: C6H5LaO7
                        
                        
                           CAS numurs: 3002-52-6
                        Cērijs 16,3 ± 1,6 %
                        Ķīmiskā formula: C6H5CeO7
                        
                        
                           CAS numurs: 512-24-3
                        Citrāts 40 ± 5 %
                        Ķīmiskā formula: C6H5O7
                        
                        
                           CAS numurs: 126-44-3
                     
                     
                        -
                     
                  
                        
                           
                              Analītiskā metode
                           
                            (1)
                        
                        Citrāta sāļu kvantitatīvai noteikšanai: titrēšana: Eiropas Farmakopejas monogrāfijas 0400 un 0412
                        Kopējā lantāna un kopējā cērija kvantitatīvai noteikšanai: induktīvi saistītas plazmas masspektrometrija (ICP-MS).
                     
                  
               (1)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.